Vstup do múzea
**Al-Mathaf al-misrí** alebo **Al-Muthaf al-misrí** (arabským písmom المتحف المصري - al-mathaf al-misrí/al-muthaf al-misrí - doslova: egyptské múzeum; po slovensky **Egyptské múzeum**, starší názov: **(Egyptské) múzeum starožitností**, **Múzeum egyptských starožitností**, neoficiálny názov: **Múzeum v Káhire, Káhirské múzeum**; angl. *Egyptian Museum*, starší názov: *(Egyptian) Museum of Antiquities, Egyptian Antiquities Museum, Museum of Egyptian Antiquities*; neoficiálny názov: *Cairo Museum*) je múzeum v Egypte, v ktorom sa nachádza rozsiahla zbierka staroegyptských pamiatok. Nachádza sa v hlavnom meste Egypta Káhire pri rieke Níl. V múzeu je okolo 150 000 objektov, z ktorých veľká časť je v skladoch.

Dejiny
------

Egyptská vláda založila a postavila predchodcu súčasného múzea v roku 1835 v blízkosti Parku Azbakíja (Ezbekeja, Ezbekíja). V roku 1855 boli artefakty premiestnené do káhirskej Citadely (artefakty dostal rakúsky arcivojvoda Maximilián). V roku 1857/1858 založil dnešné múzeum francúzsky archeológ Auguste Mariette; jeho budovu múzea vtedy postavili v Búláku, do ktorej boli premiestnené artefakty z Citadely. Budova v Búláku pre povodne z rieky Níl v roku 1878 utrpela škody a artefakty boli aj rozkradnuté, preto začiatkom 90. rokov 19. storočia artefakty znovu presťahovali, tentokrát do paláca Ismaila pašu v Gíze. V roku 1902 bola ukončená výstavba súčasnej budovy na námestí Al-Tahrír, do ktorej boli artefakty v tom istom roku presunuté. 

Počas egyptskej revolúcie v roku 2011 sa do múzea vkradli protivládni vzbúrenci, údajne zničili dve múmie a poškodili exponáty.

Interiér múzea a prehľad artefaktov
-----------------------------------

Zlatá maska kráľa Tutanchamóna
V múzeu sú dve hlavné podlažia, a to prízemie a prvé poschodie. 

Prízemie obsahuje rozsiahlu zbierku starovekých papyrusov a mincí. Z papyrusov zostali už iba malé fragmenty. Sú napísané v rôznych starovekých jazykoch, vrátane gréčtiny, latinčiny, arabčiny a staroegyptských hieroglyfov. Mince sú vyrobené z rôznych kovov, najmä zo zlata, striebra a bronzu, a sú nielen egyptského, ale aj gréckeho, rímskeho a islamského pôvodu. Pomohli pri rôznych výskumoch o staroegyptskom obchode. Okrem papyrusov a mincí sú na prízemí aj artefakty z obdobia Novej ríše (sochy, stoly a rakvy/ sarkofágy). 

Na prvom poschodí sú artefakty z hrobiek rôznych faraónov a z Údolia kráľov.

Výstava artefaktov z hrobky Tutanchamona
----------------------------------------

Na rozdiel od ostatných hrobiek v Egypte sa našla hrobka kráľa Tutanchamona takmer (aj keď nie úplne) neporušená. Vo vnútri hrobky sa nachádzala veľká zbierka artefaktov z celého života kráľa. Artefakty siahali od zdobenej truhly, cez slonovinové a zlaté náramky a šperky až po alabastrové vázy a fľaštičky. V hrobke bolo veľa zbraní a nástrojov používaných kráľom. Hoci sa v hrobke nachádzalo až vyše 3500 artefaktov, nebola nájdená v úplne neporušenom stave - pred jej nájdením bol aspoň dvakrát vykradnutá. Najznámejší artefakt je azda Tutanchamonova Zlatá maska, ktorú mal na obväzoch na tvári. Maska váži 11 kilogramov a je vyrobená z rýdzeho zlata.

Obrázky
-------

* Egyptské múzeum v KáhireEgyptské múzeum v Káhire
* Múzeum z diaľkyMúzeum z diaľky
* Plán múzeaPlán múzea
* Sarkofágy egyptských faraónovSarkofágy egyptských faraónov
* Prízemie a prvé poschodiePrízemie a prvé poschodie
* Sarkofág, v ktorom bol uložený kráľ TutanchamónSarkofág, v ktorom bol uložený kráľ Tutanchamón
* Faraón Ramzes II. jedna z najznámejších múmií egyptského múzeaFaraón Ramzes II. jedna z najznámejších múmií egyptského múzea
* Múmia kráľa ThutmosehoMúmia kráľa Thutmoseho
* Staroveký papyrus, ukazujúci boha Osirisa ako váži srdceStaroveký papyrus, ukazujúci boha Osirisa ako váži srdce
* Prívesok slnečného skarabea z hrobky TutanchamónaPrívesok slnečného skarabea z hrobky Tutanchamóna
* Sarkofágy na prízemíSarkofágy na prízemí
* Náhrobná doska Ankh-af-na-khonsu, tébskeho kňaza z 26. dynastieNáhrobná doska Ankh-af-na-khonsu, tébskeho kňaza z 26. dynastie
* Freska, ukazujúca poľnohospodárstvo v starovekom EgypteFreska, ukazujúca poľnohospodárstvo v starovekom Egypte
* Drevený model egyptských bojovníkov s kopijami z hrobky MesehtihoDrevený model egyptských bojovníkov s kopijami z hrobky Mesehtiho

Referencie
----------

1. ↑  porov. napr.
2. ↑  . Dostupné online.

Zdroje
------

* *Tento článok je čiastočný alebo úplný preklad článku Egyptian Museum na anglickej Wikipédii (číslo revízie nebolo určené).*
* Egyptské múzeum. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2003. 702 s. ISBN 80-224-0761-5. Zväzok 3. (Č – Eg).